Qui és Jaume Alonso Cuevillas?
L'advocat i diputat al congrés espanyol Jaume Alonso Cuevillas dóna per fet que el manteniment de la presó preventiva en el judici del Suprem és ‘l'avançament' d'una condemna. Cuevillas discrepa de ‘l'optimisme' del lletrat Xavier Melero i considera que la ponència de la sentència que escriurà Marchena serà com l'escrit presentat per la fiscalia. ‘Aquest escrit, si el presentem Xavier Melero o jo mateix, no l'haurien admès a tràmit, però com que el fa la fiscalia i contra els catalans, sí que l'admeten', ha declarat. En aquest sentit, Cuevillas creu que Melero espera una sentència tova o una absolució perquè ‘creu en el dret', però troba que ‘no hi ha cap indici' per a ser optimistes. ‘No hi ha rebel·lió, no hi ha sedició, no hi ha res, però és un procés polític vestit de procés penal', ha afirmat. També ha criticat la duresa de la resolució mitjançant la qual es decideix de mantenir els presos polítics a la presó. ‘Ho fan a més en contra de l'opinió del grup de treball de Nacions Unides i del Tribunal alemany, i amb una gran duresa', ha assenyalat. S'ha referit a la carta presentada per Ben Emmerson a les Nacions Unides i confia que la resolució serà favorable i ràpida. ‘És inacceptable que un estat critiqui els membres que han adoptat una resolució quan no li agrada què diu', ha exposat. Tot plegat, en un sopar groc en què també ha parlat de la situació de Puigdemont i dóna per fet que serà eurodiputat. ‘Si no és el 2 serà el 10 o el 20, perquè ha estat elegit per més d'un milió d'electors i en té tot el dret', ha assenyalat.
L'advocat i diputat al congrés espanyol.